Долбоор

**КЫРГЫЗ РЕСПУБЛИКАСЫНЫН МИНИСТРЛЕР КАБИНЕТИНИН**

**ТОКТОМУ**

Кыргыз Республикасынын Өкмөтүнүн 2010-жылдын 27-октябрындагы №257 "Кыргыз Республикасында экспорттук контролдун улуттук тутумун  
өркүндөтүү боюнча андан аркы чаралары жөнүндө" токтомуна өзгөртүүлөрдү киргизүү тууралуу

"Кыргыз Республикасынын Өкмөтү жөнүндө" Кыргыз Республикасынын конституциялык Мыйзамынын 10 жана 17-беренелерине ылайык Кыргыз Республикасынын Министрлер Кабинети токтом кылат:

1. Кыргыз Республикасынын Өкмөтүнүн 2010-жылдын 27-октябрындагы № 257 "Кыргыз Республикасында экспорттук контролдун улуттук тутумун өркүндөтүү боюнча андан аркы чаралары жөнүндө" токтомуна төмөнкүдөй өзгөртүүлөр киргизилсин:

1) жогоруда аталган токтом менен бекитилген, Кыргыз Республикасында контролдонуучу продукцияга экспорттук контролду жүзөгө ашыруунун тартиби жөнүндө  жобонун:

- 2,4-пунктундагы:

3, 4 жана 5-абзацтарындагы "Кыргыз Республикасынын Өзгөчө кырдаалдар министрлиги" деген сөздөр "Кыргыз Республикасынын Экология жана климат боюнча мамлекеттик комитети" деген сөздөр менен алмаштырылсын;

* 9.2-пунктундагы:

4-абзацтагы "Кыргыз Республикасынын Өзгөчө кырдаалдар министрлиги" деген сөздөр "Кыргыз Республикасынын Экология жана климат боюнча мамлекеттик комитети" деген сөздөр менен алмаштырылсын;

- жогоруда көрсөтүлгөн Жобонун №4 тиркемеси ушул токтомдун №1 тиркемесине ылайык баяндалсын.

2. Ушул токтом расмий жарыяланган күндөн тартып күчүнө кирет.

**Кыргыз Республикасынын**

**Министрлер Кабинетинин Төрагасы У.А. Марипов**

1-тиркеме

«4-тиркеме»

|  |  |  |
| --- | --- | --- |
| **Акыркы пайдалануучунун сертификаты** | | |
| 1. Импорттоочу, анын дареги телефону | 1. Импорт өлкөсү | |
| 3. Экспорттоочу, анын дареги телефону | 4. Экспорт өлкөсү | |
| 5. Акыркы керектөөчү, анын дареги, телефону жана ишинин жааты | | |
| 6. Продукциянын аталышы жана мүнөздөмөсү | 7.  Продукциялардын ТЭИ ТН боюнча коду | 9. Жалпы наркы (миң) төлөө валютасы  Сом. АКШ доллары |
| 8. Продукциянын контролдоо тизмеси боюнча коду |
| 10. Сертификатты  суратуу үчүн негиз | 11. Өлчөө бирдиги | 12. Саны |
| **13. 6-пункта көрсөтүлгөн продукция импорттоочу өлкөнүн муктаждыгы үчүн гана пайдаланылары жана экспорттоочу (же продукцияны өндүрүүчү) өлкөнүн экспорттук контрол боюнча ыйгарым укуктуу мамлекеттик органдарынын уруксатысыз кайра реэкспорттолбой тургандыгы ушуну менен ырасталат.** | | |
| **14. Ушул документ ага кол коюлган күндөн тартып алты айдын ичинде экспорттоочу өлкөнүн ыйгарым укуктуу мамлекеттик органына берилүүгө тийиш.** | | |
| **15. Кыргыз Республикасынын Экономика жана финансы министрлиги**  Аты-жөнү  Кызмат орду | Колу  М.О күнү | |

Кыргыз Республикасынын Министрлер Кабинетинин Кыргыз Республикасынын Өкмөтүнүн 2010-жылдын 27-октябрындагы №257 "Кыргыз Республикасында экспорттук контролдун улуттук тутумун өркүндөтүү боюнча андан аркы чаралары жөнүндө" токтомуна өзгөртүүлөрдү киргизүү тууралуу" токтомунун долбооруна негиздеме-маалымкат

1. Максаты жана милдети

Кыргыз Республикасынын Министрлер Кабинетинин "Кыргыз Республикасынын Өкмөтүнүн 2010-жылдын 27-октябрындагы №257 "Кыргыз Республикасында экспорттук контролдун улуттук тутумун өркүндөтүү боюнча андан аркы чаралары жөнүндө" токтомуна өзгөртүүлөрдү киргизүү тууралуу" токтомунун долбоору Кыргыз Республикасынын Өкмөтүнүн 2010-жылдын 27-октябрындагы №257 "Кыргыз Республикасында экспорттук контролдун улуттук тутумун өркүндөтүү боюнча андан аркы чаралары жөнүндө" токтому менен бекитилген Кыргыз Республикасында контролдонуучу продукцияга экспорттук контролду жүзөгө ашыруунун тартиби жөнүндө  жобону Кыргыз Республикасынын Президентинин 2021-жылдын 5-майындагы ПЖ №114 "Кыргыз Республикасынын Министрлер Кабинети жөнүндө" Жарлыгына ылайык келтирүү максатында, кош багыттагы товарлардын тышкы экономикалык иштерин ишке ашыруу үчүн уруксат документтерин өз убагында берүүнү камсыз кылуу үчүн иштелип чыкты.

**2. Баяндоочу бөлүк**

Кыргыз Республикасынын Өкмөтүнүн 2010-жылдын 27-октябрындагы №257 "Кыргыз Республикасында экспорттук контролдун улуттук тутумун өркүндөтүү боюнча андан аркы чаралары жөнүндө" токтому менен бекитилген Кыргыз Республикасында контролдонуучу продукцияга экспорттук контролду жүзөгө ашыруунун тартиби жөнүндө  жобого ылайык Кыргыз Республикасынын Экономика жана финансы министрлигиКонтролдонуучу продукцияны (кош багыттагы товарларды) экспорттоого, импорттоого жана реэкспорттоого лицензия берүү боюнча, ошондой эле алардын транзитине уруксат берүүчү Кыргыз Республикасынын ыйгарым укуктуу мамлекеттик органы болуп эсептелет.

Аталган Жобо Контролдонуучу продукциялар боюнча Кыргыз Республикасынын Улуттук контролдоо тизмесине киргизилген продукцияны экспорттоого, импорттоого жана реэкспорттоого лицензияларды, ошондой эле транзиттөөгө, өлкөнүн ичинде өткөрүп берүүгө уруксаттарды тариздөөдө жана берүүдө контролдоонун жалпы тартибин, бирдей шарттарын жана талаптарын аныктайт.

Ушул Жобонун 2.4 пункту менен товардын түрүнө жараша контролго алына турган продукциялардын экспорту менен импортуна корутунду берүү боюнча эксперт- профилдик мамлекеттик органдар аныкталган.

Жобонун аталган пунктуна ылайык Кыргыз Республикасынын Өзгөчө кырдаалдар министрлиги массалык кыргын салуучу курал жасоодо пайдаланууга мүмкүн болгон ядролук материалдар, жабдуулар, атайын ядролук эмес материалдар жана тиешелүү технологиялардын экспортуна жана импортуна корутунду берүү боюнча эксперт-уюм болуп саналат.

Учурда Кыргыз Республикасынын Президентинин 2021-жылдын 5-майындагы ПЖ №114 "Кыргыз Республикасынын Министрлер Кабинети жөнүндө" Жарлыгына ылайык Кыргыз Республикасынын Өкмөтү Кыргыз Республикасынын Министрлер Кабинети болуп кайра түзүлдү жана Кыргыз Республикасынын Министрлер Кабинетинин жаңы курамы бекитилди.

Кыргыз Республикасынын Министрлер Кабинетинин курамында Кыргыз Республикасынын Экология жана климат боюнча мамлекеттик комитети түзүлгөн, жана кош багыттагы жогоруда көрсөтүлгөн товарлар менен тышкы экономикалык иштерди ишке ашырууда корутунду берүү функциясы аталган Комитетке өткөрүлүп берилди (мурда бул Курчап турган чөйрөнү коргоо жана токой агенттигинде болучу)

Ушуга байланыштуу токтом долбоору менен Кыргыз Республикасынын Өкмөтүнүн 2010-жылдын 27-октябрындагы №257 "Кыргыз Республикасында экспорттук контролдун улуттук тутумун өркүндөтүү боюнча андан аркы чаралары жөнүндө" токтомуна, жүктөлгөн милдеттерге ылайык, массалык кыргын салуучу куралда колдонулушу мүмкүн болгон химикаттарды, ядролук материалдарды, атайын ядролук эмес материалдарды жана тиешелүү технологияларды, жабдууларды импорттоого жана экспорттоого корутундуларды берүү боюнча, ошондой эле Кыргыз Республикасынын Экология жана климат боюнча мамлекеттик комитетинин акыркы пайдалануучунун сертификатын берүү боюнча эксперт-уюму катары аныктоо бөлүгүндө өзгөртүү киргизилүүдө.

Ошондой эле долбоор менен "Акыркы пайдалануучунун сертификаты" бланкына техникалык мүнөздөгү жана ыйгарым укуктуу органдын аталышы боюнча түзөтүү киргизилет.

**3. Социалдык, экономикалык, укуктук, укук коргоочулук, гендердик, экологиялык, коррупциялык кесепеттеринин болжолу**

Аталган долбоорду кабыл алуу кандайдыр-бир социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт жана тиешелүү экспертизалардын жүргүзүлүшүнө муктаж эмес.

**4. Коомдук талкуунун жыйынтыктары жөнүндө маалымат**

Токтомдун долбоорун коомдук талкуудан өткөрүүнү камсыз кылуу үчүн аталган токтом Кыргыз Республикасынын Финансы жана экономика министрлигинин <http://.mineconom.gov.kg>, жана Кыргыз Республикасынын Юстиция министрлигинин <http://koomtalkuu.gov.kg/npa-view/672>, ошондой эле Кыргыз Республикасынын Министрлер Кабинетинин <http://www.gov.kg> сайттарында жайгаштырылган.

Талкуунун жүрүшүндө сунуштар жана сын пикирлер келип түшкөн жок.

5. **Долбоордун мыйзамдарга шайкештигин талдоо**

Сунушталган долбоор колдонуудагы мыйзамдардын ченемдерине, ошондой эле Кыргыз Республикасы катышуучу болуп саналган, белгиленген тартипте күчүнө кирген эл аралык келишимдерге карама-каршы келбейт.

**6. Каржылоо жөнүндө маалымат**

Кыргыз Республикасынын Өкмөтүнүн ушул долбоорун кабыл алуу республикалык бюджеттен кошумча финансылык чыгымдарды тартпайт.

**7. Жөнгө салуучу таасирин талдоо жөнүндө маалымат**

Сунушталган долбоор жөнгө салуучу таасирине талдоо жүргүзүүнү талап кылбайт, анткени ишкердик иштерди жөнгө салууга багытталган эмес.

**Кыргыз Республикасынын**

**Министрлер Кабинетинин**

**Төрагасынын орун басары-**

**экономика жана**

**финансы министри А.Жапаров**

**Кыргыз Республикасынын Министрлер Кабинетинин Кыргыз Республикасынын Өкмөтүнүн 2010-жылдын 27-октябрындагы № 257 "Кыргыз Республикасында экспорттук контролдун улуттук тутумун өркүндөтүү боюнча андан аркы чаралары жөнүндө" токтомуна өзгөртүүлөрдү киргизүү тууралуу" токтомунун долбооруна салыштырма таблица**

|  |  |
| --- | --- |
| Кыргыз Республикасынын Өкмөтүнүн 2010-жылдын 27-октябрындагы № 257 токтому менен бекитилген, Кыргыз Республикасында контролдонуучу продукцияга экспорттук контролду жүзөгө ашыруунун тартиби жөнүндө  ЖОБО | |
| **Колдонуудагы редакция** | **Сунушталып жаткан редакция** |
| 2. Кыргыз Республикасынын Улуттук контролдоо тизмесине киргизилген контролдонуучу продукция менен тышкы экономикалык бүтүмдөргө карата талаптар | 22. Кыргыз Республикасынын Улуттук контролдоо тизмесине киргизилген контролдонуучу продукция менен тышкы экономикалык бүтүмдөргө карата талаптар |
| 2.4. Төмөнкүлөр мамлекеттик орган - контролдонуучу продукциялардын айрым түрлөрү боюнча эксперт болуп эсептелет:  1) Кыргыз Республикасынын Саламаттык сактоо жана социалдык өнүктүрүү министрлиги, Кыргыз Республикасынын Айыл, суу чарба жана аймактарды өнүктүрүү министрлиги - адамдын, жаныбарлардын жана өсүмдүктөрдүн оору козгогучтары (патогендери), генетикасы өзгөртүлгөн микроорганизмдер, уу заттар, жабдуулар жана технологиялар боюнча;  2) Кыргыз Республикасынын Саламаттык сактоо жана социалдык өнүктүрүү министрлиги, ~~Кыргыз Республикасынын Өзгөчө кырдаалдар министрлиги,~~ Кыргыз Республикасынын Энергетика жана өнөр жай министрлиги - химиялык курал жасоодо колдонулушу мүмкүн болгон химикаттар, жабдуулар жана технологиялар боюнча;  3) Кыргыз Республикасынын Коргоо министрлиги, ~~Кыргыз Республикасынын Өзгөчө кырдаалдар министрлиги~~ - ядролук материалдар, жабдуулар, атайын ядролук эмес материалдар жана тиешелүү технологиялар боюнча;  4) Кыргыз Республикасынын Коргоо министрлиги, ~~Кыргыз Республикасынын Өзгөчө кырдаалдар министрлиги~~ - кош багыттуу жабдуулар менен материалдар жана ядролук максаттарда колдонулуучу тиешелүү технологиялар боюнча;  5) Кыргыз Республикасынын Коргоо министрлиги - ракеталык курал жасоодо колдонулушу мүмкүн болгон жабдуулар, материалдар жана технологиялар боюнча;  6) Кыргыз Республикасынын Коргоо министрлиги - куралдарды жана аскер техникасын даярдоодо колдонулушу мүмкүн болгон кош багыттагы товарлар жана технологиялар боюнча;  7) Кыргыз Республикасынын Энергетика жана өнөр жай министрлиги өнөр жай багытындагы жардыргыч заттар боюнча. | 2.4. Төмөнкүлөр мамлекеттик орган - контролдонуучу продукциялардын айрым түрлөрү боюнча эксперт болуп эсептелет:  1) Кыргыз Республикасынын Саламаттык сактоо жана социалдык өнүктүрүү министрлиги, Кыргыз Республикасынын Айыл, суу чарба жана аймактарды өнүктүрүү министрлиги - адамдын, жаныбарлардын жана өсүмдүктөрдүн оору козгогучтары (патогендери), генетикасы өзгөртүлгөн микроорганизмдер, уу заттар, жабдуулар жана технологиялар боюнча;  2) Кыргыз Республикасынын Саламаттык сактоо жана социалдык өнүктүрүү министрлиги, **Кыргыз Республикасынын Экология жана климат боюнча мамлекеттик комитети**, Кыргыз Республикасынын Энергетика жана өнөр жай министрлиги - химиялык курал жасоодо колдонулушу мүмкүн болгон химикаттар, жабдуулар жана технологиялар боюнча;  3) Кыргыз Республикасынын Коргоо министрлиги, **Кыргыз Республикасынын Экология жана климат боюнча мамлекеттик комитети** - ядролук материалдар, жабдуулар, атайын ядролук эмес материалдар жана тиешелүү технологиялар боюнча;  4) Кыргыз Республикасынын Коргоо министрлиги, **Кыргыз Республикасынын Экология жана климат боюнча мамлекеттик комитети** - кош багыттуу жабдуулар менен материалдар жана ядролук максаттарда колдонулуучу тиешелүү технологиялар боюнча;  5) Кыргыз Республикасынын Коргоо министрлиги - ракеталык курал жасоодо колдонулушу мүмкүн болгон жабдуулар, материалдар жана технологиялар боюнча;  6) Кыргыз Республикасынын Коргоо министрлиги - куралдарды жана аскер техникасын даярдоодо колдонулушу мүмкүн болгон кош багыттагы товарлар жана технологиялар боюнча;  7) Кыргыз Республикасынын Энергетика жана өнөр жай министрлиги өнөр жай багытындагы жардыргыч заттар боюнча. |
| 9.2. Кыргыз Республикасынын Экономика жана финансы министрлиги акыркы пайдалануучунун сертификатын Кыргыз Республикасынын Улуттук коопсуздук мамлекеттик комитети жана Кыргыз Республикасынын кызыкдар болгон төмөнкү мамлекеттик органдары менен ТЭМ катышуучуларынын кепилдик милдеттенмелерин алдын ала макулдашуудан кийин берет:  1) Кыргыз Республикасынын Саламаттык сактоо жана социалдык өнүктүрүү министрлиги, Кыргыз Республикасынын Айыл, суу чарба жана аймактарды өнүктүрүү министрлиги менен - адамдын, жаныбарлардын жана өсүмдүктөрдүн оору козгогучтарын (патогендерди), микроорганизмдердин генетикалык өзгөрүлгөн түрлөрүн, уу заттарды, жабдууларды жана технологияларды алып келүүгө;  2) ~~Кыргыз Республикасынын Өзгөчө кырдаалдар министрлиги менен~~ - химиялык куралды жасоодо колдонулушу мүмкүн болгон химикаттарды, жабдууларды жана технологияларды; ядролук материалдарды, жабдууларды, атайын ядролук эмес материалдарды жана тийиштүү технологияларды алып келүүгө;  3) Кыргыз Республикасынын Коргоо министрлиги менен - кош багыттагы материалдар менен жабдууларды жана ядролук максатта колдонулуучу тиешелүү технологияларды; ракеталык куралды жасоодо колдонулушу мүмкүн болгон жабдууларды, материалдарды жана технологияларды; куралды жана аскердик техниканы жасоодо колдонулушу мүмкүн болгон кош багыттагы товарларды жана технологияларды алып келүүгө;  4) Кыргыз Республикасынын Энергетика жана өнөр жай министрлиги менен өнөр жай багытындагы жардыргыч заттарды алып келүүгө | 9.2. Кыргыз Республикасынын Экономика жана финансы министрлиги акыркы пайдалануучунун сертификатын Кыргыз Республикасынын Улуттук коопсуздук мамлекеттик комитети жана Кыргыз Республикасынын кызыкдар болгон төмөнкү мамлекеттик органдары менен ТЭМ катышуучуларынын кепилдик милдеттенмелерин алдын ала макулдашуудан кийин берет:  1) Кыргыз Республикасынын Саламаттык сактоо жана социалдык өнүктүрүү министрлиги, Кыргыз Республикасынын Айыл, суу чарба жана аймактарды өнүктүрүү министрлиги менен - адамдын, жаныбарлардын жана өсүмдүктөрдүн оору козгогучтарын (патогендерди), микроорганизмдердин генетикалык өзгөрүлгөн түрлөрүн, уу заттарды, жабдууларды жана технологияларды алып келүүгө;  2) **Кыргыз Республикасынын Экология жана климат боюнча мамлекеттик комитети** - химиялык куралды жасоодо колдонулушу мүмкүн болгон химикаттарды, жабдууларды жана технологияларды; ядролук материалдарды, жабдууларды, атайын ядролук эмес материалдарды жана тийиштүү технологияларды алып келүүгө;  3) Кыргыз Республикасынын Коргоо министрлиги менен - кош багыттагы материалдар менен жабдууларды жана ядролук максатта колдонулуучу тиешелүү технологияларды; ракеталык куралды жасоодо колдонулушу мүмкүн болгон жабдууларды, материалдарды жана технологияларды; куралды жана аскердик техниканы жасоодо колдонулушу мүмкүн болгон кош багыттагы товарларды жана технологияларды алып келүүгө;  4) Кыргыз Республикасынын Энергетика жана өнөр жай министрлиги менен өнөр жай багытындагы жардыргыч заттарды алып келүүгө |

**Кыргыз Республикасынын Министрлер**

**Кабинетинин Төрагасынын орун басары-**

**Экономика жана финансы министри А.У.Жапаров**